
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2879 

29 Δεκεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Κανονισμού Εσωτερικής Υπηρεσίας 

του Διοικητικού Πρωτοδικείου Χανίων. 1 

Τροποποίηση και συμπλήρωση της ΦΓ10/63253/ 
25.9.2015 (ΦΕΚ Β' 2108/28.9.2015) απόφασης της 
Προεδρεύουσας Αντιπροέδρου του Ελεγκτικού 
Συνεδρίου «Περί συγκροτήσεως των Κλιμακίων 
προληπτικού ελέγχου δαπανών του Ελεγκτικού 

Συνεδρίου για το δικαστικό έτος 2015 - 2016». 2 

Τροποποίηση και συμπλήρωση της 3/23.9.2015 (ΦΕΚ 
Β' 2108/28.9.2015) απόφασης της Ολομέλειας του 
Ελεγκτικού Συνεδρίου (σε Συμβούλιο) «Περί συ¬ 
γκροτήσεως των Τμημάτων του Ελεγκτικού Συ¬ 


νεδρίου για το δικαστικό έτος 2015 - 2016». 3 

ΑΠΟΦΑΣΕΙ Σ 

Αριθμ. 26/2015 (1) 


Τροποποίηση του Κανονισμού Εσωτερικής Υπηρεσίας 
του Διοικητικού Πρωτοδικείου Χανίων. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ 

Σήμερα στις 4 Νοεμβρίου 2015, ημέρα Τετάρτη και 
ώρα 17.00 συνήλθε στο κατάστημα του Συμβουλίου της 
Επικράτειας και στην αίθουσα συνεδριάσεων της Ολο¬ 
μέλειας αποτελούμενο από τα μέλη του: Νικ. Σακελλαρί- 
ου, Πρόεδρο του Συμβουλίου της Επικράτειας, Πρόεδρο, 
Αθ. Ράντο, Ε. Σάρπ, Ν. Μαρκουλάκη, Μ. Καραμανώφ, 
Αικ. Σακελλαροπούλου, I. Γράβαρη, Αντιπροέδρους του 
Συμβουλίου της Επικράτειας και τους Συμβούλους Γ. 
Παπαγεωργίου, I. Μαντζουράνη, Αικ. Χριστοφορίδου, 
Δ. Αλεξανδρή, Μ. - Ελ. Κωνσταντινίδου, Α. - Γ. Βώρο, Κ. 
Ευστρατίου, Μ. Γκορτζολίδου, Ε. Νίκα, Ε. Αντωνόπουλο, 
Σπ. Μαρκάτη, Π. Καρλή, Α. Ντέμσια, Σπ. Χρυσικοπού- 
λου, Μ. Παπαδοπούλου, Δ. Κυριλλόπουλο, Α. Καλογερο- 
πούλου, Ε. Κουσιουρή, Ο. Ζύγουρα, Β. Ραφτοπούλου, Κ. 
Κουσούλη, Κ. Φιλοπούλου, Θ. Αραβάνη, Κ. Πισπιρίγκο, Α. 
Χλαμπέα, Τ. Κόμβου, Β. Αναγνωστοπούλου - Σαρρή, Π. 
Μπράίμη, Π. Χαμάκο, Ηλ. Μάζο, Α. - Μ. Παπαδημητρίου, 
Χρ. Ντουχάνη, Β. Κίντζιου, Θ. Τζοβαρίδου, Ε. Παπαδη¬ 
μητρίου, Κ. Νικολάου, Β. Πλαπούτα, Δ. Εμμανουηλίδη, 
Ο. Παπαδοπούλου, Μ. Σωτηροπούλου και I. Σύμπλη. Τα 


λοιπά μέλη, αν και προσκλήθηκαν, δεν εμφανίσθηκαν, 
γιατί είχαν κώλυμα. Παρέστη επίσης η Γραμματέας Μ. 
Παπασαράντη, Προϊσταμένη της Διεύθυνσης της Γραμ- 
ματείας του Συμβουλίου της Επικράτειας. Θέμα της 
συζήτησης, σύμφωνα με την πρόσκληση του Προέδρου, 
ήταν η έγκριση της υπ’ αριθμ. 3/2015 αποφάσεως της 
Ολομέλειας του Διοικητικού Πρωτοδικείου Χανίων. 

Το Συμβούλιο άκουσε τον εισηγητή της υποθέσεως, 
Σύμβουλο Επικράτειας, Ε. Κουσιουρή. 

Σκέφθηκε κατά το Νόμο 

1. Επειδή, με το 2051/7.10.2015 έγγραφο του Προέ¬ 
δρου που διευθύνει το Διοικητικό Πρωτοδικείο Χανίων 
υποβλήθηκε στο Συμβούλιο της Επικράτειας η 3/2015 
απόφαση της Ολομέλειας των Δικαστών του Διοικητι¬ 
κού Πρωτοδικείου Χανίων, με την οποία επιχειρείται η 
συμπλήρωση και τροποποίηση του Κανονισμού Εσωτε¬ 
ρικής Υπηρεσίας του εν λόγω Δικαστηρίου, κατόπιν της 
5/2015 αναπεμπτικής αποφάσεως της Ολομέλειας του 
Συμβουλίου της Επικράτειας σε Συμβούλιο.Ήδη κατόπιν 
της από 27.10.2015 προσκλήσεως του Προέδρου του 
Συμβουλίου της Επικράτειας εισάγεται προς έγκριση 
η απόφαση αυτή. 

2. Επειδή, κατά το στοιχ. Α' παρ. 1 του άρθρου 17 
του Κώδικα Οργανισμού Δικαστηρίων και Κατάστασης 
Δικαστικών Λειτουργών (Κ.Ο.Δ.Κ.Δ.Λ.), που κυρώθηκε με 
το άρθρο πρώτο του Ν. 1756/1988 (Α' 35), όπως ισχύει, 
«... κάθε δικαστήριο ή εισαγγελία ... καταρτίζουν κανο¬ 
νισμό εσωτερικής υπηρεσίας, ο οποίος συμπληρώνεται, 
τροποποιείται ή αντικαθίσταται, όταν επιβάλλεται από 
υπηρεσιακές ανάγκες», ενώ, κατά την παρ. 4 του αυτού 
στοιχείου και άρθρου, όπως η παράγραφος αυτή αντικα- 
ταστάθηκε με το άρθρο 86 παρ. 1 του Ν. 4055/2012, Α' 51) 
«4. Ο Υπουργός Δικαιοσύνης, Διαφάνειας και Ανθρωπί¬ 
νων Δικαιωμάτων, ο Εισαγγελέας του Αρείου Πάγου, 
ο Γενικός Επίτροπος της Επικράτειας του Ελεγκτικού 
Συνεδρίου, ο Γενικός Επίτροπος της Επικράτειας των 
τακτικών διοικητικών δικαστηρίων και ο Πρόεδρος του 
οικείου Συμβουλίου Επιθεώρησης έχουν δικαίωμα να 
ζητήσουν τη σύνταξη, συμπλήρωση, τροποποίηση ή 
αντικατάσταση κανονισμού, του οικείου δικαστηρίου και 
δικαιοδοτικού κλάδου». Τέλος, κατά την παρ. 7, όπως η 
παράγραφος αυτή αντικαταστάθηκε με το άρθρο 86 του 
Ν. 4055/2012 (Α' 51), «7. Οι κανονισμοί και οι τροποποιή¬ 
σεις τους υποβάλλονται αμέσως στις οικείες ολομέλειες 
των ανώτατων δικαστηρίων, οι οποίες έχουν δικαίωμα 

συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανώτατων 
δικαστηρίων και αφού διαβιβαστούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως». 

3. Επειδή, όπως έχει ήδη γίνει δεκτό (Πρακτικά 10, 
12/2012, 5, 6, 8, 21/2013, 3, 6, 15, 16α/2014, 6, 9-15/2015 
της Ολομέλειας του Συμβουλίου της Επικράτειας σε 
Συμβούλιο), καθ’ ερμηνεία των διατάξεων που μνημο- 
νεύθηκαν στην σκέψη 2, η Ολομέλεια του Συμβουλίου 
της Επικράτειας σε Συμβούλιο, ελέγχοντας υποβαλλό¬ 
μενο προς έγκριση κανονισμό εσωτερικής υπηρεσίας 
τακτικού διοικητικού δικαστηρίου, έχει την αρμοδιότητα, 
χωρίς να υποκαθίσταται στην κρίση των δικαστών της 
ολομέλειας του οικείου δικαστηρίου, να ελέγχει κατά 
πόσο συγκεκριμένες ρυθμίσεις του κανονισμού, και ιδί¬ 
ως αυτές που συνάπτονται με το σκοπό της εύρυθμης 
και αποτελεσματικής λειτουργίας του δικαστηρίου από 
πλευράς ταχείας διεκπεραιώσεως των εισαγόμενων σ’ 
αυτό υποθέσεων, εξυπηρετούν τον εν λόγω σκοπό. Με 
τις ίδιες αποφάσεις έγινε δεκτό ότι δεν είναι επιτρεπτή, 
κατά την έννοια των αυτών διατάξεων, η έγκριση νέων 
κανονισμών δικαστηρίων, που περιέχουν ρυθμίσεις, οι 
οποίες οδηγούν, αμέσως ή εμμέσως, σε επιβράδυνση 
του ρυθμού εκδικάσεως των υποθέσεων, η δε Ολομέλεια 
του Συμβουλίου της Επικράτειας έχει την αρμοδιότητα 
να υποδεικνύει την προσθήκη ρυθμίσεων που εξυπη¬ 
ρετούν τον εν λόγω σκοπό. Περαιτέρω, όπως επίσης 
έχει ήδη κριθεί οι διατάξεις αυτές δεν απονέμουν στο 
Συμβούλιο της Επικράτειας γνωμοδοτική απλώς αρμο¬ 
διότητα, είτε σε σχέση με τις ευθέως υποβαλλόμενες 
προς κρίση διατάξεις κανονισμού είτε σε σχέση με άλ¬ 
λες διατάξεις υφισταμένων κανονισμών, για τις οποίες 
ειδικώς κρίνεται ότι, λόγω συνάφειας, το Συμβούλιο της 
Επικράτειας έχει αρμοδιότητα διατυπώσεως παρατηρή¬ 
σεων, αλλά οι διατυπούμενες παρατηρήσεις είναι από 
τη φύση τους δεσμευτικές ως προς την υποδεικνυόμενη 
κατεύθυνση και το προτεινόμενο βασικό περιεχόμενο 
των προς θέσπιση ρυθμίσεων ή τροποποιήσεων. Εφ’ 
όσον δε οι διατυπούμενες παρατηρήσεις έχουν την ως 
άνω προσδιοριζόμενη δεσμευτικότητα, δεν απαιτείται η 
διατύπωση στο διατακτικό της σχετικής αποφάσεως ρη¬ 
τής μνείας περί αναπομπής του κανονισμού ούτε απαι¬ 
τείται, κατ’ αρχήν, να περιληφθεί στο διατακτικό ρήτρα 
για την τροποποίηση των επισημαινόμενων ρυθμίσεων. 
Σε περίπτωση, όμως, κατά την οποία η ολομέλεια των 
δικαστών του οικείου δικαστηρίου αρνείται, εν όλω ή εν 
μέρει, ρητώς ή σιωπηρώς, να προσαρμόσει τις ρυθμίσεις 
του κανονισμού στην υποδειχθείσα κατεύθυνση, τότε η 
Ολομέλεια του Συμβουλίου της Επικράτειας, ασκώντας 
την αρμοδιότητα που ρητώς της παρέχουν οι ανωτέ¬ 
ρω διατάξεις, μπορεί ευθέως να προβεί στην αναγκαία 
τροποποίηση και συμπλήρωση του κανονισμού, με προ¬ 
σθήκη των ενδεικνυομένων ρυθμίσεων. Στην περίπτω¬ 
ση αυτή, η απόφαση της Ολομέλειας του Συμβουλίου 
της Επικράτειας που περιέχει τις ανωτέρω ρυθμίσεις, 
διαβιβάζεται στον Υπουργό Δικαιοσύνης, Διαφάνειας 
και Ανθρωπίνων Δικαιωμάτων και δημοσιεύεται στην 
Εφημερίδα της Κυβερνήσεως, αποτελώντας, πλέον, τον 
κανονισμό του οικείου δικαστηρίου. 


4. Επειδή, με το 2556/22.12.2014 έγγραφο του Διοικητι¬ 
κού Πρωτοδικείου Χανίων είχε υποβληθεί στο Συμβούλιο 
της Επικράτειας προς έγκριση, δυνάμει των ανωτέρω 
διατάξεων, η απόφαση 3/2014 της Ολομέλειας των 
Δικαστών του Διοικητικού Πρωτοδικείου Χανίων, με 
την οποία επιχειρείτο η τροποποίηση του Κανονισμού 
Εσωτερικής Υπηρεσίας του εν λόγω Δικαστηρίου, [ως 
ήδη αυτός ισχύει μετά την 2/2011 απόφαση της Ολο¬ 
μέλειας του αυτού Πρωτοδικείου (83568/2011 απόφαση 
Γενικού Γραμματέα Υπουργείου Δικαιοσύνης, Διαφά¬ 
νειας και Ανθρωπίνων Δικαιωμάτων - Β' 2450/2011)] και 
ειδικώς του άρθρου 2 του ανωτέρω Κανονισμού με τίτ¬ 
λο «Αριθμός δικασίμων και υποθέσεων κατά δικάσιμο 
και δικαστή - Ημέρες και ώρες συνεδριάσεως». Με την 
5/2015 απόφαση της Ολομέλειας του Συμβουλίου της 
Επικράτειας σε Συμβούλιο ενεκρίθη η τροποποίηση του 
Κανονισμού σε σχέση με τα Τμήματα συνεδριάσεων 
και του αντικειμένου αυτών, τον αριθμό των δικασί¬ 
μων (δέκα τακτικές δικάσιμοι κατά τη διάρκεια του 
δικαστικού έτους για έκαστο εκ των δύο Τμημάτων 
του Δικαστηρίου και επιπλέον μία δικάσιμος εκάστου 
Τμήματος κατά τη διάρκεια των δικαστικών διακοπών, 
πλην του μηνός Αυγούστου), τις ημέρες και ώρες συνε¬ 
δριάσεων, καθώς και την πρόβλεψη των περιπτώσεων 
αποχής δικηγόρων και απεργίας των υπαλλήλων (ήδη 
παρ. 1, 2, 6 και 10 του άρθρου 2, όπως αποτυπώνονται 
στην υπό έγκριση απόφαση 3/2015 της Ολομέλειας του 
Διοικητικού Πρωτοδικείου Χανίων σε συμβούλιο). Με 
την ανωτέρω, ωστόσο, απόφαση της Ολομέλειας του 
Συμβουλίου της Επικράτειας παρατηρήθηκε ότι απαι¬ 
τείται, κατά το σκεπτικό, η περαιτέρω τροποποίηση του 
υφιστάμενου Κανονισμού: α) ως προς τον αριθμό των 
ανατιθέμενων σε κάθε δικαστή υποθέσεων ανά μήνα 
και ετησίως, αλλά και της κατηγορίας υποθέσεων που 
συνυπολογίζονται στον εν λόγω αριθμό. Ειδικότερα, 
προτάθηκε ως ενδεδειγμένη η εισαγωγή ρυθμίσεως που 
να διασφαλίζει ότι εφεξής ο προσδιορισμός των υπο¬ 
θέσεων ανά δικάσιμο και η συνακόλουθη χρέωση των 
δικαστών θα γίνεται κατά τρόπο, ώστε η ανά Πρωτόδικη 
χρέωση να μην είναι κατώτερη από τις 210 υποθέσεις 
ετησίως, καθώς και ότι η μηνιαία χρέωση ανά Πρωτόδι¬ 
κη ανέρχεται σε τουλάχιστον είκοσι (20) υποθέσεις, ενώ 
σε κάθε Πρωτόδικη ανατίθενται τουλάχιστον 10 υποθέ¬ 
σεις κατά τη δικάσιμο των τμημάτων των δικαστικών 
διακοπών. Στους ανωτέρω αριθμούς συνυπολογίζονται 
οι αποφάσεις επί αιτήσεων συμμόρφωσης της Διοίκη¬ 
σης προς τις αποφάσεις των διοικητικών δικαστηρίων 
(Ν. 3068/2002) και των αιτήσεων για δίκαιη ικανοποίη¬ 
ση, οι αιτήσεις προσωρινής προστασίας κατά το ήμισυ, 
ενόψει του μεγάλου ετήσιου αριθμού εισαγωγής τους 
όχι όμως και των αιτήσεων διόρθωσης ή ερμηνείας, με 
την περαιτέρω, πάντως, δυνατότητα να συνυπολογί¬ 
ζονται οι υποθέσεις εν συμβουλίω κατά τη διαδικασία 
των άρθρων 126Α του Κώδικα Διοικητικής Δικονομίας 
και 34Α του πδ 18/1989 κατά το ήμισυ. β) Περαιτέρω, 
παρατηρήθηκε ότι απαιτείται η τροποποίηση-συμπλή- 
ρωση της προτεινόμενης ρυθμίσεως του Κανονισμού 
ως προς τις προϋποθέσεις, υπό τις οποίες οι κατόπιν 
προδικαστικών αποφάσεων εισαγόμενες υποθέσεις συ¬ 
νυπολογίζονται στον ανωτέρω αριθμό χρεώσεως ανά 
δικαστή, ήτοι εγκρίθηκε πρόταση να περιλαμβάνονται 
στον αριθμό υποθέσεων που ανατίθενται κατά μήνα 
σε κάθε δικαστή και οι εισαγόμενες έπειτα από προδι- 
καστική απόφαση προς συμπλήρωση των αποδείξεων, 
«υπό την προϋπόθεση όμως ότι η υπόθεση αυτή χρεώ- 

νεται μετά την έκδοση της προδικαστικής απόφασης 
σε έτερο εισηγητή, εφόσον ο αρχικός εισηγητής της 
υπόθεσης δεν υπηρετεί πλέον στο Δικαστήριο ή στο 
αρμόδιο Τμήμα». Εξάλλου, προτάθηκε η συμπλήρωση 
του ισχύοντος Κανονισμού με επιπλέον ρυθμίσεις που 
προτείνονται στο 3585/22.10.2014 έγγραφο της Γενικής 
Επιτρόπου της Επικράτειας των Τακτικών Διοικητικών 
Δικαστηρίων γ) ως προς τον καθ’ υπέρβαση προσδιορι¬ 
σμό όμοιων υποθέσεων ή υποθέσεων με ζητήματα επι- 
λυθέντα αμετακλήτως, και δ) ως προς τον υπολογισμό 
των υποθέσεων σε επιγενόμενη χρέωση, σε περίπτωση 
μη συμμετοχής δικαστή σε μία δικάσιμο του τμήματός 
του για οποιοδήποτε λόγο. 

5. Επειδή, με την υπό έγκριση 3/2015 απόφασή της, 
η Ολομέλεια των Δικαστών του Διοικητικού Πρωτοδι¬ 
κείου Χανίων, ενέκρινε την τροποποίηση του άρθρου 
2 του Κανονισμού Εσωτερικής Υπηρεσίας του εν λόγω 
Δικαστηρίου εν όλω, σύμφωνα προς τις προταθείσες 
ρυθμίσεις με την ως άνω 5/2015 απόφαση της Ολομέ¬ 
λειας του Συμβουλίου της Επικράτειας σε Συμβούλιο, 
ως αναφέρονται ανωτέρω υπό στοιχείο α' και την συ¬ 
μπλήρωσή του ως προς τα αναφερόμενα ανωτέρω υπό 
στοιχεία γ' και δ' ζητήματα, ενσωματώνοντας αυτούσι¬ 
ες τις αντίστοιχες ρυθμίσεις, όπως προτείνονται στο 
3585/22.10.2014 έγγραφο της Γενικής Επιτρόπου της Επι¬ 
κράτειας των Τακτικών Διοικητικών Δικαστηρίων, ρυθμί¬ 
σεις οι οποίες δεν προκαλούν παρατηρήσεις και πρέπει 
να εγκριθούν. Δοθέντος, ωστόσο, ότι δεν περιελήφθη η 
υποδειχθείσα τροποπο ίηση-συμπλήρωση σε σχέση με 
τις προϋποθέσεις συνυπολογισμού των υποθέσεων που 
εισάγονται κατόπιν προδικαστικών αποφάσεων στον 
αριθμό της αναθέσεως υποθέσεων κατά μήνα των δι¬ 
καστών, η Ολομέλεια του Συμβουλίου της Επικράτειας, 
ασκώντας την αρμοδιότητα που ρητώς της παρέχουν 
οι αναφερόμενες στη σκέψη 2 διατάξεις, ευθέως προ¬ 
βαίνει στην αναγκαία τροποποίηση και συμπλήρωση 
της εν λόγω ρυθμίσεως, που πρέπει να αποτελέσει το 
περιεχόμενο της ήδη προτεινόμενης παραγράφου 5 του 
άρθρου 2 του ως άνω Κανονισμού. Επομένως, η παρά¬ 
γραφος αυτή έχει ως εξής: «Στον αριθμό υποθέσεων 
που, σύμφωνα με τις προηγούμενες παραγράφους του 
άρθρου τούτου, ανατίθενται κατά μήνα σε κάθε δικαστή, 
περιλαμβάνονται και οι εισαγόμενες έπειτα από προδι- 
καστική απόφαση προς συμπλήρωση των αποδείξεων, 
υπό την προϋπόθεση ότι η υπόθεση χρεώνεται μετά την 
έκδοση της προδικαστικής απόφασης σε έτερο ειση¬ 
γητή, εφόσον ο αρχικός εισηγητής της υπόθεσης δεν 
υπηρετεί πλέον στο Δικαστήριο ή στο αρμόδιο Τμήμα». 

6. Επειδή, τέλος, με την 3/2015 απόφασή της, η Ολο¬ 
μέλεια των Δικαστών του Διοικητικού Πρωτοδικείου 
Χανίων σε Συμβούλιο, προτείνει επιπλέον ρύθμιση για 
τον προσδιορισμό υποθέσεων επείγουσας φύσεως σε 
έκτακτες συνεδριάσεις (προτεινόμενη παρ. 9 του άρ¬ 
θρου 2 του Κανονισμού). Η ρύθμιση αυτή, η οποία τελεί 
σε αρμονία και προς τη συναφή ρύθμιση της παρ. 1 του 
άρθρου 2 του Κανονισμού (καθορισμός αριθμού δικα¬ 
σίμων), εγκρίνεται, χωρίς να προκαλεί παρατηρήσεις. 

Διά ταύτα 

Εγκρίνει την εισαγόμενη με την 3/2015 απόφαση της 
Ολομέλειας των Δικαστών του Διοικητικού Πρωτοδικεί¬ 
ου Χανίων τροποποίηση του Κανονισμού Εσωτερικής 
Υπηρεσίας του Δικαστηρίου, με την εξής συμπλήρωση 
στο άρθρο 2 παρ. 5 αυτού: «Στον αριθμό υποθέσεων 
που, σύμφωνα με τις προηγούμενες παραγράφους του 
άρθρου τούτου, ανατίθενται κατά μήνα σε κάθε δικαστή, 


περιλαμβάνονται και οι εισαγόμενες έπειτα από προδι- 
καστική απόφαση προς συμπλήρωση των αποδείξεων, 
υπό την προϋπόθεση ότι η υπόθεση χρεώνεται μετά την 
έκδοση της προδικαστικής απόφασης σε έτερο ειση¬ 
γητή, εφόσον ο αρχικός εισηγητής της υπόθεσης δεν 
υπηρετεί πλέον στο Δικαστήριο ή στο αρμόδιο Τμήμα». 

Για την πιστοποίηση των ανωτέρω συντάσσεται το 
παρόν πρακτικό. 

Ο Πρόεδρος 

ΝΙΚ. ΣΑΚΕΛΛΑΡΙΟΥ 

-♦- 

Αριθμ. απόφ. ΦΓ10/85897 (2) 

Τροποποίηση και συμπλήρωση της ΦΓ10/63253/25.9.2015 
(ΦΕΚ Β' 2108/28.9.2015) απόφασης της Προεδρεύου- 
σας Αντιπροέδρου του Ελεγκτικού Συνεδρίου «Περί 
συγκροτήσεως των Κλιμακίων προληπτικού ελέγχου 
δαπανών του Ελεγκτικού Συνεδρίου για το δικαστι¬ 
κό έτος 2015 - 2016». 

Η ΠΡΟΕΔΡΟΣ 

ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 

Έχοντας υπόψη: 

1. Τις διατάξεις των άρθρων 6 παρ. 1 και 3, 8 παρ. 3 
και 32 παρ. 1 και 5 του ν. 4129/2013 «Κύρωση του Κώδικα 
Νόμων για το Ελεγκτικό Συνέδριο» (ΦΕΚ Α' 52). 

2. Τη ΦΓ8/22043/4.4.2012 (ΦΕΚ Β' 1213/11.4.2012) από¬ 
φαση της Ολομέλειας του Ελεγκτικού Συνεδρίου περί 
συστάσεως Κλιμακίων προληπτικού ελέγχου δαπανών. 

3. Το από 16.12.2015 Προεδρικό Διάταγμα (ΦΕΚ Γ' 
1299/18.12.2015), σύμφωνα με το οποίο οι Πάρεδροι του 
Ελεγκτικού Συνεδρίου Ευαγγελία Σεραφή, Κωνσταντί¬ 
νος Κρέπης και Ειρήνη Κατσικέρη έχουν προαχθεί στο 
βαθμό του Συμβούλου του Ελεγκτικού Συνεδρίου. 

4. Τις ανάγκες της Υπηρεσίας, αποφασίζουμε: 

Α. Τροποποιούμε και συμπληρώνουμε τη ΦΓ10/63253/ 
25.9.2015 (ΦΕΚ Β' 2108/28.9.2015) απόφαση της Προεδρεύ- 
ουσας Αντιπροέδρου του Ελεγκτικού Συνεδρίου «Περί 
συγκροτήσεως των Κλιμακίων προληπτικού ελέγχου 
δαπανών του Ελεγκτικού Συνεδρίου για το δικαστικό 
έτος 2015 - 2016» ως εξής: 

1) Στο Κλιμάκιο προληπτικού ελέγχου δαπανών στο I 
Τμήμα του Ελεγκτικού Συνεδρίου θα μετέχει ως αναπλη- 
ρώτρια της Προέδρου αυτού Μαρίας Αθανασοπούλου, 
Συμβούλου του Ελεγκτικού Συνεδρίου και η Σύμβουλος 
Ειρήνη Κατσικέρη. 

2) Στο Κλιμάκιο προληπτικού ελέγχου δαπανών στο 
IV Τμήμα του Ελεγκτικού Συνεδρίου θα μετέχει ως ανα¬ 
πληρωτής της Προέδρου αυτού Ευαγγελίας - Ελισάβετ 
Κουλουμπίνη, Συμβούλου του Ελεγκτικού Συνεδρίου και 
ο Σύμβουλος Κωνσταντίνος Κρέπης. 

3) Στο Κλιμάκιο προληπτικού ελέγχου δαπανών στο 
VII Τμήμα του Ελεγκτικού Συνεδρίου θα μετέχει ως ανα- 
πληρώτρια της Προέδρου αυτού Δέσποινας Καββαδία 
- Κωνσταντάρα, Συμβούλου του Ελεγκτικού Συνεδρίου 
και η Σύμβουλος Ευαγγελία Σεραφή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2015 

Η Πρόεδρος 

ΑΝΔΡΟΝΙΚΗ ΘΕΟΤΟΚΑΤΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. απόφ. ΦΓ10/85892 (3) 

Τροποποίηση και συμπλήρωση της 3/23.9.2015 (ΦΕΚ Β' 
2108/28.9.2015) απόφασης της Ολομέλειας του Ελε¬ 
γκτικού Συνεδρίου (σε Συμβούλιο) «Περί συγκροτή- 
σεως των Τμημάτων του Ελεγκτικού Συνεδρίου για 
το δικαστικό έτος 2015 - 2016». 

Η ΠΡΟΕΔΡΟΣ 

ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 

Έχοντας υπόψη: 

1. Τις διατάξεις των άρθρων 5 και 8 του Ν. 4129/2013 
«Κύρωση του Κώδικα Νόμων για το Ελεγκτικό Συνέδριο» 
(ΦΕΚ Α' 52). 

2. Τις διατάξεις των άρθρων 23 παρ. 4 του Ν. 1756/1988, 
5 και 20 του Ν. 2172/1993,16 παρ. 1 του Ν. 2331/1995 και 
3 του Ν. 3346/2005. 

3. Τις ΦΓ8/15686/8.7.2002 (ΦΕΚ Β' 1242/23.9.2002), 
ΦΓ8/22431/6.10.2004 (ΦΕΚ Β' 1620/1.11.2004) και 
ΦΓ8/14572/16.3.2011 (ΦΕΚ Β' 495/31.3.2011) αποφάσεις της 
Ολομέλειας του Ελεγκτικού Συνεδρίου. 

4. Τ ις διατάξεις των άρθρων 4 και 6 της ΦΓ8/65456/ 
24.9.2014 απόφασης της Ολομέλειας του Ελεγκτικού 
Συνεδρίου «Κανονισμός Λειτουργίας Ελεγκτικού Συνε¬ 
δρίου» (ΦΕΚ Β' 3139/21.11.2014). 

5. Το από 16.12.2015 Προεδρικό Διάταγμα (ΦΕΚ Γ' 1299/ 
18.12.2015), σύμφωνα με το οποίο οι Πάρεδροι του Ελε¬ 
γκτικού Συνεδρίου Ευαγγελία Σεραφή, Κωνσταντίνος 


Κρέπης και Ειρήνη Κατσικέρη έχουν προαχθεί στο βαθ¬ 
μό του Συμβούλου του Ελεγκτικού Συνεδρίου. 

6. Την 3/23.9.2015 (ΦΕΚ Β' 2108/28.9.2015) απόφαση της 
Ολομέλειας του Ελεγκτικού Συνεδρίου «Περί συγκρο- 
τήσεως των Τμημάτων του Ελεγκτικού Συνεδρίου για 
το δικαστικό έτος 2015 - 2016» και δη τις παρ. στ' και 
ζ' αυτής. 

7. Τις υπάρχουσες υπηρεσιακές ανάγκες, αποφασί¬ 
ζουμε: 

Τροποποιούμε και συμπληρώνουμε την 3/23.9.2015 
(ΦΕΚ Β' 2108/28.9.2015) απόφαση της Ολομέλειας του 
Ελεγκτικού Συνεδρίου (σε Συμβούλιο) ως εξής: 

1) Τοποθετούμε τη Σύμβουλο του Ελεγκτικού Συνεδρί¬ 
ου Ειρήνη Κατσικέρη στο I Τμήμα του Ελεγκτικού Συνε¬ 
δρίου, μέχρι τη λήξη του δικαστικού έτους 2015 - 2016. 

2) Οι λοιποί προαχθέντες Σύμβουλοι Ευαγγελία Σερα¬ 
φή και Κωνσταντίνος Κρέπης παραμένουν στα Τμήματα 
που ήδη υπηρετούν, σύμφωνα με τα οριζόμενα στην 
παρ. στ' της 3/23.9.2015 απόφασης της Ολομέλειας (σε 
Συμβούλιο). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2015 
Η Πρόεδρος 

ΑΝΔΡΟΝΙΚΗ ΘΕΟΤΟΚΑΤΟΥ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

*020287929 1 2 1 5000 

4 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











